

GRADSKO VIJEĆE

GRADA NOVIGRADA - CITTANOVA

**TEMA: Prijedlog Odluke o raspisivanju javnog natječaja za imenovanje ravnatelja/ravnateljice Gradske knjižnice Novigrad-Cittanova- Biblioteca civica Novigrad-Cittanova**

KLASA: 611-05/23-01/05

URBROJ: 2163-5-01-23-01

U Novigradu-Cittanova, 2023. godine

Pripremila:

Maja Zornada, dipl. iur.

**Gradonačelnik**

Anteo Milos

Temeljem članka 20. st.6. Zakona o knjižnicama i knjižničnoj djelatnosti (Narodne novine br.17/19., 98/19, 114/22.), u daljnjem tekstu Zakon i članka 101. Statuta Grada Novigrada-Cittanova («Službene novine Grada Novigrada-Cittanova» br. 5/09, 3/13, 2/14., 2/17., 1/18., 2/18. - pročišćeni tekst), Gradsko vijeće Grada Novigrada-Citttanova na sjednici održanoj dana \_\_ listopada 2023. godine, donosi

**ODLUKU**

**O RASPISIVANJU JAVNOG NATJEČAJA ZA IMENOVANJE**

**RAVNATELJA/RAVNATELJICE GRADSKE KNJIŽNICE NOVIGRAD - CITTANOVA-BIBLIOTECA CIVICA NOVIGRAD CITTANOVA**

**Članak 1.**

Ovom Odlukom raspisuje se javni natječaj za imenovanje ravnatelja/ ravnateljice Gradske knjižnice Novigrad-Cittanova – Biblioteca civica Novigrad-Cittanova, u daljnjem tekstu: Knjižnica, na mandat od četiri godine.

**Članak 2.**

Natječaj iz članka 1. ove Odluke traje 15 dana računajući od dana objave u javnim glasilima. Natječaj će se raspisati putem nadležnog upravnog odjela, a objaviti će se na mrežnim stranicama ustanove, oglasnoj ploči Osnivača, mrežnim stranicama osnivača i Narodnim novinama.

**Članak 3.**

U svrhu otvaranja i razmatranja prispjelih prijava, Gradsko vijeće imenuje Povjerenstvo od pet članova:

1. Vladimir Torbica, predsjednik
2. Dario Bassanesse, član,
3. Mirjana Andrilović, član
4. Andrea Zancola, član
5. Elena Veznaver Radeljak, član

Povjerenstvo iz prethodnog stavka će u roku od 15 dana od dana isteka roka za dostavljanje prijava na natječaj, Gradskom vijeću podnijeti Zapisnik o radu povjerenstva s natječajnom dokumentacijom i utvrđenim prijedlogom za imenovanje ravnatelja/ ravnateljice.

**Članak 4.**

Ako se na raspisani natječaj nitko ne prijavi ili nitko od prijavljenih kandidata ne bude izabran, Gradsko vijeće ovlašćuje Gradonačelnika za raspisivanje ponovljenog natječaja za imenovanje ravnatelja / ravnateljice.

**Članak 5.**

Sastavni dio ove Odluke je tekst javnog natječaja.

**Članak 6.**

Ova Odluka stupa na snagu danom donošenja.

KLASA: 611-05/23-01/05

URBROJ: 2163-5-02-23-02

U Novigradu-Cittanova, 2023. godine

**GRADSKO VIJEĆE GRADA NOVIGRADA-CITTANOVA**

**Predsjednica**

**Dijana Lipovac Matić, v.r.**

Na temelju članka 20. Zakona o knjižnicama i knjižničnoj djelatnosti (Narodne novine br.17/19., 98/19, 114/22.), u daljnjem tekstu: Zakon, Odluke o raspisivanju natječaja za imenovanje ravnatelja/ravnateljice Gradske knjižnice Novigrad - Cittanova-Biblioteca civica Novigrad –Cittanova , KLASA: URBROJ: od listopada 2023. godine Gradsko vijeće Grada Novigrada-Cittanova putem Upravnog odjela za poslove ureda gradonačelnika, opće poslove i društvene djelatnosti raspisuje

**JAVNI NATJEČAJ**

**za imenovanje ravnatelja/ice Gradske knjižnice Novigrad-Cittanova –Biblioteca civica Novigrad-Cittanova**

Za ravnatelja/icu može biti imenovana osoba koja ispunjava slijedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačeni studij,
* položen stručni knjižničarski ispit,
* najmanje pet godina rada u knjižnici,
* da se odlikuje stručnim, radnim i organizacijskim sposobnostima.
* na temelju četverogodišnjeg Programa rada

Položen stručni knjižničarski ispit u smislu stavka 11. članka 20. Zakona o knjižnicama i knjižničnoj djelatnosti (Narodne novine br.17/19., 98/19, 114/22.), ima i osoba koja je oslobođena polaganja stručnog knjižničarskog ispita.

Na natječaj se mogu javiti osobe oba spola.

**Uz prijavu na natječaj kandidati su dužni dostaviti:**

* životopis;
* dokaz o državljanstvu (osobna iskaznica ili domovnica);
* dokaz o stečenoj stručnoj spremi – diploma;
* dokaz o položenom stručnom ispitu;
* dokaz o traženom radnom iskustvu u knjižničarskoj struci:

1. elektronički zapis o podacima evidentiranim u bazi podataka Hrvatskog zavoda za mirovinsko osiguranje ili potvrdu Hrvatskog zavoda za mirovinsko osiguranje o podacima evidentiranim u matičnoj evidenciji i
2. potvrda dosadašnjih poslodavaca o vrsti poslova i trajanju radnog odnosa, preslika ugovora o radu, rješenja i sl. iz kojih mora biti vidljivo ostvareno radno iskustvo od najmanje 5 godina na poslovima tražene stručne spreme i struke;

* uvjerenje da se protiv kandidata/kinje ne vodi istražni ili kazneni postupak (ne starije od 6 mjeseca od objave natječaja);
* prijedlog četverogodišnjeg plana rada.

Navedeni dokazi prilažu se u izvorniku ili preslici koja ne mora biti ovjerena, u kojem slučaju će izabrani kandidat/kandidatkinja po imenovanju predočiti izvornike.

U prijavi na natječaj navode se i podaci kandidata (ime i prezime, adresa prebivališta te broj telefona i e-mail adresa isključivo za potrebe natječajnog postupka). Slijedom navedenog, samim podnošenjem zamolbe koja sadrži osobne podatke za imenovanje uz tražene priloge daje se privola za njihovo prikupljanje, obradu i korištenje istih, a samo u svrhu natječajnog postupka.

Ravnatelja/icu imenuje i razrješava Gradsko vijeće na mandat od četiri godine i može biti ponovno imenovan/a.

Prijave na natječaj s dokazima o ispunjavanju uvjeta, podnose se u roku od 15 dana od dana objave natječaja.

Prijave na natječaj dostavljaju se na adresu: Grad Novigrad-Cittanova, Veliki trg 1, 52466 Novigrad, s naznakom "Natječaj za ravnatelja/icu Gradske knjižnice– ne otvarati“.

Nepotpune i nepravovremene prijave na javni natječaj neće se razmatrati.

O rezultatima natječaja kandidati će biti obaviješteni u zakonskom roku.

**Pročelnik**

**Alen Luk, v.r.**

**OBRAZLOŽENJE**

**RAZLOZI DONOŠENJA AKTA**

Gradsko vijeće Grada Novigrada-Cittanova kao osnivač Gradske knjižnice - Biblioteca civica Novigrad-Cittanova radi isteka mandata sadašnje ravnateljice, Morene Moferedin, dipl. bibliotekar i prof. raspisuje i provodi natječaj za imenovanje ravnatelja/ravnateljice knjižnice na novi četverogodišnji mandat. Sadašnja ravnateljica je imenovana Odlukom Gradskog vijeća Grada Novigrada - Cittanova dana 14. prosinca 2019. godine te je mandat započeo dana 2. siječnja 2020. godine. Javni natječaj raspisuje se najmanje 2 mjeseca prije isteka tekućeg mandata.

Natječaj za imenovanje ravnatelja ustanove objavljuje se u javnim glasilima. Prema Zakonu o ustanovama („Narodne novine“ 76/93, 29/97, 47/99 i 35/08127/19, 151/22) u natječaju se objavljuju uvjeti koje mora ispunjavati kandidat, vrijeme za koje se imenuje, rok do kojeg se primaju prijave kandidata i rok u kojemu će prijavljeni kandidati biti obaviješteni o izboru. Rok do kojeg se primaju prijave je 15 dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava. Uvjeti za imenovanje su usklađeni sa Zakonom i Statutom.

Sukladno čl. 20. Statuta, Gradsko vijeće imenuje Povjerenstvo od pet članova koje provodi postupak otvaranja i razmatranja prispjelih prijava i uvjeta natječaja. O kandidatima koji udovoljavaju uvjetima natječaja, članovi Povjerenstva tajno glasuju zaokruživanjem na listiću. Zapisnik o radu povjerenstva i natječajnu dokumentaciju s utvrđenim prijedlogom za imenovanje Povjerenstvo dostavlja Gradskom vijeću.

**PRAVNI AKTI**

Temelj za donošenje ove Odluke propisan je čl. 20. Zakona o knjižnicama i knjižničnoj djelatnosti prema kojem natječaj za imenovanje ravnatelja knjižnice koja nema upravno vijeće raspisuje i provodi osnivač. Članak 101. st. 1. Statuta Grada Novigrada – Cittanova (“Službene novine Grada Novigrada- Cittanova”, broj br. 5/09., 3/13., 2/14. 2/17. 1/18., 2/20., 1/21., 6/21., 7/21.- pročišćeni tekst, 3/22.) sadrži zakonska prava i ovlaštenja Gradskog vijeća za donošenje Statuta Poslovnika, proračuna, odluke o izvršenju proračuna, odluka i drugih općih akata i zaključaka.

**UTJECAJ NA PRORAČUN**

Sredstva za provođenje ove Odluke su osigurana u Proračunu Grada Novigrada- Cittanova